cyanic-selkie/wikianc huggingface dataset:
Leonore (Ruotsin prinsessa)
Prinsessa Leonore, Gotlannin herttuatar (Leonore Lilian Maria Bernadotte; s. 20. helmikuuta 2014 New York, Yhdysvallat) on Ruotsin prinsessa Madeleinen ja Christopher O’Neillin ensimmäinen lapsi. Hän on kruununperimysjärjestyksessä kahdeksantena.
Kuningas Kaarle XVI Kustaa päätti syksyllä 2019 että prinsessa Leonorella, eikä hänen sisaruksillaan prinssi Nicolaksella ja prinsessa Adriennella ei ole enää kuninkaalliseen perheeseen kuuluvia oikeuksia, eivätkä he tulevaisuudessa osallistu hovin edustustehtäviin. Heille jo aiemmin myönnetyt herttuattarien ja herttuan tittelit kuitenkin säilyvät.
Bad Honnef
Bad Honnef on kaupunki Saksassa. Se sijaitsee Reinin varrella lähellä Bonnia, Rhein-Sieg-Kreisin piirikunnassa Nordrhein-Westfalenin osavaltiossa. Osa Siebengebirge-vuoristosta sijaitsee kaupungin alueella. Vuoden 2022 lopussa kaupungissa oli 26 061 asukasta.
Silloisen Honnefin kaupungin alueelta löydettiin vuonna 1897 Drachenquelle-nimen saanut lähde, joka muutti perinteisen viininviljelykaupungin kylpyläkaupungiksi. Tästä kaupunki sai myös nimeensä kylpylää merkitsevän etuliitteensä.
Edesmennyt liittokansleri Konrad Adenauer vietti elämänsä viimeiset vuodet Bad Honnefissa. Lisäksi edesmennyt entinen Vapaan demokraattisen puolueen puheenjohtaja Guido Westerwelle oli kotoisin kaupungista.
HMS Athenienne
HMS Athenienne oli Britannian kuninkaallisen laivaston 64-tykkinen kolmannen luokan linjalaiva. Alus oli alun perin maltalainen San Giovanni, jonka Ranskan laivasto valtasi 11. kesäkuuta 1798. Ranskan laivasto otti aluksen palvelukseensa nimettynä Athénieniksi. Kuninkaallinen laivasto valtasi aluksen 4. syyskuuta 1800 Vallettan sataman antauduttua.
Elovainio (täsmennyssivu)
Elovainio viittaa muun muassa seuraaviin:
HMS Athenienne
Ranskan laivaston Athénien
Vuonna 1793 Ranskan merivoimilla ei ollut yhtään 64-tykkistä alusta, joten se siirsi laivastolleen kaksi Johanniittain ritarikunnan Maltalla valmisteilla ollutta alusta, jotka liitettiin vara-amiraali Brueyn laivastoon. Toinen aluksista San Giovanni vallattiin Vallettassa aluksen ollessa valmistumassa Senglean telakalta, missä köli oli laskettu neljä kuukautta aiemmin. Alus laskettiin lokakuussa 1798 vesille ja liitettiin joulukuussa 1799 Ranskan laivastoon nimellä L'Athénien. Aluksen tehtävänä oli toimia laivaston sairaalalaivana ja tutkia Välimerellä olevassa laivastossa riehuvia tauteja.
Kuninkaallisen laivaston HMS Athenienne
Britannia piiritti 1798-1800 Maltaa, jonka antauduttua 5. syyskuuta 1800 alus siirrettiin Kuninkaalliselle laivastolle HMS Atheniennena. Aluksen päällikkönä oli joulukuussa 1800 Sir Thomas Livingstone. Se kuului kontra-amiraali Sir John Borlase Warrenin komentamaan Egyptin rannikolla olleeseen osastoon, jonka tehtävänä oli etsiä Sardinian itäpuolelta ranskalaisamiraali Ganteaumen komentama laivasto-osasto. Etsintä oli tulokseton ranskalaisten paettua.
Alus liittyi lordi Keithin laivasto-osastoon. Aluksella todettiin vuoto, minkä vuoksi se joutui palaamaan Maltalle korjattavaksi. Telakalta vapauduttuaan alus lähti Elballe, kunnes Amiensin rauhan astuttua voimaan se kutsuttiin takaisin kotimaahan. Aluksen miehistö vapautettiin tehtävistään lokakuussa 1802 Portsmouthissa.
Athenienne lähti 16. lokakuuta 1806 Gibraltarilta Maltalle päällikkönään Robert Raynsford. Aluksella oli täysi 470 hengen miehistö. Alus ajoi karille 20. lokakuuta illalla Esquirquesin vedenalaisella riutalla Sisiliansalmessa. Aluksen mastot katkaistiin heilumisen lopettamiseksi, mutta siitä huolimatta alukseen vuosi vettä alempien tykkiporttien kautta ennen sen kaatumista. Alukselta saatiin laskettua vene, johon sijoitettiin yli 100 henkeä. Tanskalainen priki pelasti 141 miestä ja kaksi naista seuraavana päivänä merestä. Laivan mukana menehtyi 347 henkeä mukaan lukien aluksen päällikkö.
Alba Hellman
Alba (Kristina Albertina) Hellman (29. elokuuta 1845 Pietarsaari – 17. joulukuuta 1894 Nikolainkaupunki) oli suomalainen opettaja ja filantrooppi.
Hellmanin vanhemmat olivat värjäri Johan Hellman ja Katarina Kristina Kjellberg. Opettaja Anders Viktor Hellman (1851–1902) oli hänen veljensä. Hellman perusti sisarensa Hilda Hellmanin kanssa yksityisen kolmiluokkaisen lastenkoulun Vaasaan 1863, jossa toimi opettajana vuoteen 1872. Sairaalloisuudestaan huolimatta Hellman harjoitti eri tavoin hyväntekeväisyyttä, muun muassa vankien sielunhoitajana 1869–1872 Vaasan lääninvankilassa, samoin kuin köyhien auttajana ja raittiustyön tekijänä sisarensa kanssa.
Erityisen innokkaasti hän toimi merimieslähetyksen parissa. Merimiehille muun muassa jaettiin hänen aloitteestaan 200 "raamattulaukkua". Varat niitä varten oli kerätty Suomesta ja ulkomailta. Hellman hoiti myös merimiesten puolisoiden kirjeenvaihtoa ja vaikutti siihen, että Vaasan Palosaareen perustettiin merimiesten lukusali. Sisarensa tavoin Hellman toimi vapaakirkon piirissä.
Alba Hellman kävi myös vankiloissa ja kasarmeissa julistamassa evankeliumia ja jakamassa kirjallisuutta. Alba Hellman ohjasi entisen oppilaansa ja ystävänsä Matilda Wreden vankilatyöhön. Ruotsalaiset A. F. Thiselius ja C. O. Orest kävivät 1870-80-luvulla pitämässä kokouksia Vaasassa.
Hellman kuoli naimattomana.
Lipschitz-jatkuvuus
Määritelmä
Metristen avaruuksien (X,d) ja (Y,d') välinen funktio on Lipschitz-funktio, Lipschitz-kuvaus tai lyhyemmin Lipschitz, jos on olemassa sellainen luku L \ge 0, että
kaikilla x,y \in X. Tällöin sanotaan f:n olevan L-Lipschitz. Eli esimerkiksi vakiokuvaus on 0-Lipschitz. Pienintä lukua L, joka toteuttaa yllä olevan epäyhtälön, kutsutaan funktion f Lipschitz-vakioksi. Funktiota, joka on Lipschitz vakiolla 0 \le L < 1, kutsutaan kontraktioksi.
Lipschitz-funktion ominaisuuksia
Jokainen Lipschitz-funktio on absoluuttisesti jatkuva, ja Rademacherin lauseen mukaan Rn:n avoimessa osajoukossa A määritelty Lipschitz-funktio on derivoituva melkein kaikissa A:n pisteissä.
Joe Spence
Joe Spence (15. joulukuuta 1898 Throckley, Englanti – 31. joulukuuta 1966) oli englantilainen jalkapalloilija, joka muistetaan parhaiten Manchester Unitedin pelaajana. Hän pelasi vuosien 1919 ja 1933 välillä 510 ottelua, tehden 169 maalia. 30. elokuuta 1919 Derby Countya vastaan debyyttiottelunsa Manchester Unitedissa pelannut Spence on seuran historian seitsemänneksi eniten otteluita pelannut pelaaja.
Catching Rays On Giant
Catching Rays on Giant on Alphaville-yhtyeen kuudes albumi, joka julkaistiin 19. marraskuuta 2010.
Luettelo Pitkä marssi -laukaisuista
Tämä on luettelo kiinalaisen Pitkä marssi -rakettiperheen rakettien laukaisuista.
Laukaisut
thumb|250px|Käytössä olevien Pitkä marssi -rakettien vertailu
Kiina laukaisi onnistuneesti viisi kantorakettia 1970-luvulla. Tämä luku nousi kolmeentoista 1980-luvulla ja 34:ään 1990-luvulla. Vuoden 2008 loppuun mennessä onnistuneita laukaisuja on tehty 115.
HMS Ariadne (F72)
HMS Ariadne (viirinumero F72) oli Britannian kuninkaallisen laivaston Leander-luokan fregatti.
Valmistus
Alus tilattiin Yarrow Shipbuildersilta Scotstounista, missä köli laskettiin 1. marraskuuta 1969. Se laskettiin vesille 10. syyskuuta 1971 ja valmistui 10. helmikuuta 1973.
Palvelus
Alus myytiin 1992 Chilelle, joka liitti sen laivastoonsa nimellä General Baquedano.
Denis Irwin
Denis Joseph Irwin (s. 31. lokakuuta 1965 Cork, Irlanti) on irlantilainen jalkapalloilija, pelipaikaltaan puolustaja.
J. Peverell Marley
J. Peverell Marley (14. elokuuta 1901 San José, Kalifornia – 1964 Santa Barbara, Kalifornia) oli yhdysvaltalainen elokuvaaja. Hän aloitti Famous Players-Laskylla heti valmistuttuaan high schoolista. Marley toimi kuvaajana useissa Cecil B. DeMillen elokuvissa ja äänielokuvan tultua hän työskenteli Metro-Goldwyn-Mayerilla, 20th Century Foxilla ja Warner Brosilla. Marley oli ehdolla parhaan kuvauksen Oscarin saajaksi elokuvista Suez (1938) ja Isä ja me (1947).
Denis Irwin
Viimeisen ottelun Unitedin paidassa hän pelasi Old Traffordilla toukokuussa 2002 ottelussa Charlton Athleticia vastaan. Kapteenin nauhaa ottelussa kantanut Irwin pelasi ManUssa kaikki ottelut mukaan lukien 368. ottelua. Ottelu Charltonia vastaan päättyi maalittomaan tasapeliin.
J. Peverell Marley
Marley oli naimisissa kolme kertaa. Hänen puolisoitaan olivat näyttelijät Linda Basquette, Virginia Ruth McAdoon ja Linda Darnell. Marley on saanut tähden Hollywood Walk of Famelle.
Denis Irwin
Irwin siirtyi ilmaisella siirrolla yhdessä Paul Incen kanssa Wolverhampton Wanderersiin heinäkuussa 2002. Irwin lopetti peliuransa kauden 2003–2004 päätteeksi.
Wolverhamptonin noustua Valioliigaan vuonna 2003, sai Irwin aina huikeat suosion osoitukset Manchester Unitedin kannattajilta, kun irlantilainen tuli kentälle Old Traffordilla.
Irlannin maajoukkueessa Irwin pelasi vuosien 1991 ja 2000 välillä 56 ottelua ja teki niissä neljä maalia. Hän edusti maataan vuoden 1994 MM-kisoissa.
Saavutukset
Manchester United
Bertil Roslin
Bertil Roslin (s. 1939) on suomalainen taloustieteilijä ja professori, oppiarvoltaan valtiotieteen tohtori.
Roslin oli Sitran toiseksi korkein johtaja vuosina 1975–1984 professori C. E. Carlsonin ollessa tuolloin yliasiamiehenä. Oy Alko Ab:n talousjohtajana hän oli vuosina 1985–1988 ja yhtiön johtokunnan jäsen 1986–1994. Åbo Akademin kanslerina hän toimi vuosina 1995–2003. Taloustieteilijänä Roslin on tutkinut erityisesti julkista rahoitusta ja verotusta, teollisuuden toimialakehitystä sekä tekniikan tutkimus- ja kehitystoimintaa.
Roslin on ollut myös Suomen Tiedeseuran puheenjohtaja, ja hän on ollut lukuisissa selvitys- ja asiantuntijatehtävissä.
Vastaus (elokuva)
Vastaus (Svaret) on suomalainen elokuva vuodelta 1952. Pääosin harrastelijavoimin tehty elokuva propagoi niin sanottua Moraalisen varustautumisen ideologiaa, joka rantautui Suomeen toisen maailmansodan jälkeen. Juonen runkona on erään tehtaan maltillisten ja kiihkomielisten työntekijöiden välille kehittyvä konflikti. Lemmenrintamalla seurataan tehtaan sovittelevan pääluottamusmiehen ja tehtaan omistajan tyttären suhteen syvenemistä.
Näyttelijät
pienoiskuva|oikea|Esko Mäenpää (Viljo Lampela) pitämässä puhetta.
Juoni
Vuorineuvoksen tytär Laura Hillman ja vuorineuvoksen omistaman tehtaan pääluottamusmies Esko Mäenpää tutustuvat toisiinsa eräässä "maailmanparannustilaisuudessa", jonka pääteemana on se, että työnantajien ja työntekijöiden yhteistyö nostaa tuotantolukuja. Seuraavana päivänä Esko joutuu tekemisiin arkisten pulmien kanssa, jotka liittyvät työturvallisuuteen ja palkkaukseen. Hän on puheenjohtajana tuotantokomiteassa, joka edustaa sekä työnantajia että -tekijöitä. Hänen onnistuu selvittää vaikeatkin ristiriidat ja hän saa kotonaan kiitosta äidiltään, muttei isältään, joka on vanhakantainen kommunisti. Esko joutuu miettimään asemaansa kahden tulen välissä. Lauran kanssa hän piipahtaa Suomen sisällissodan punaisten hautausmaalla. Ympäristö innostaa heitä puhumaan uudesta maailmasta, jossa sisällissodan kaltainen tilanne ei toistu. Suhde syvenee, ja jonkin ajan kuluttua Esko myöntää Ruhrilta palanneelle insinööri Hakaselle, että "minun elämäni alkoi, kun ensimmäisen kerran tapasin hänet".
Tehtaalla Eskon vastavoimana on seppä Puranen, joka vaatii uutta luottamusmiesvaalia. Suuria palkankorotuksia vaativa Puranen pitää Eskoa "luokkapetturina", ja lopulta hän syrjäyttää Eskon luottamusmiehen pallilta. Eräässä työmaakokouksessa Puranen agitoi työmiehiä lakkoon. Vuorineuvos Hillman ja Laura ovat myös paikalla. Kun Esko alkaa puhua "todellisen demokratian ja epäitsekkyyden" puolesta "vihaa ja materialismia" vastaan, joku työmiehistä heittää häntä trasseliin käärityllä pultilla. Esko joutuu sairaalahoitoon. Puranen tekee oman ratkaisunsa ja alkaa tehdä jälleen työtään tavallisena seppänä.
Arvostelut
Vastaus sai pääasiassa myönteisen vastaanoton aikalaiskriitikoilta. Ilta-Sanomat piti elokuvaa "myönteisenä yllätyksenä": "Aatteen ja omaksutun ajattelu- ja uskomustavan sanelema innoitus ei ole eksyttänyt elokuvan tekijöitä fanaattiseen julistamiseen ja tyrkyttämiseen, vaan tulokseksi on saatu onnistuneen kiihkoton ja arkinen yhteiskuntakuvaus, joka omalla painollaan houkuttelee katsojan miettimään annettua 'vastausta'". Suomen Sosialidemokraatti suhtautui Vastaukseen melko suopeasti, mutta sen vasemmalla puolella olevat lehdet tyrmäsivät elokuvan täysin. Helsingin Sanomat antoi tunnustusta Lampelalle "elokuvan eheälinjaisesta kokoonpanosta".
Huomioita
Vastaus kuvattiin talvella 1951–1952 Uudellamaalla, Pirkanmaalla ja Kaakkois-Suomessa. Sisäkuvauspaikkoja olivat useat eteläisen Suomen teollisuuslaitokset (esimerkiksi Kone, Strömberg ja Tampella). Hillmanien taloa esitti Erik Serlachiuksen talo Mäntässä ja talon sisäpuolta Joenniemen kartano niin ikään Mäntässä. Studiossa ei kuvattu lainkaan. Elokuvan taustalla oli Moraalisen varustautumisen liike, jonka keskushahmoihin Viljo Lampela kuului. Vastaus oli Lampelan ensimmäinen näytelmäelokuva. Mukana on myös muun muassa Kone Oy:n pääjohtaja Heikki H. Herlin (yli-insinööri Reunasen roolissa), joka oli Moraalisen varustautumisen voimahahmoja Suomessa.
Vastauksen ylevänä tavoitteena on ratkaista eri yhteiskuntaryhmien väliset mielipide-erot ja ristiriidat. Keinona on ihmisten keskinäiseen rakkauteen pohjautuva yhteisymmärrys. Elokuvan alussa on teksti, joka alkaa: "Tämä elokuva on syntynyt niiden ihmisten työn tuloksena, jotka omassa elämässään ovat läpikäyneet elokuvan esittämän kehityksen, ja se kuvaa todellista elämää todellisilla tapahtumapaikoilla asianomaisten ihmisten esittämänä." Vastauksen kaupallinen menestys oli heikko.
Delisle-asteikko
Delisle-asteikko (yksikön tunnus °De tai °D) on historiallinen lämpötila-asteikko, jonka esitteli ranskalainen, mutta professorina Pietarissa työskennellyt, Joseph-Nicolas Delisle vuonna 1732. Asteikon on empiirinen asteikko, jonka kaksi referenssipistettä ovat veden jäätymispiste ja kiehumispiste. Asteikosta tuli käänteinen, sillä kiehumispiste merkittiin 0 °De ja sulamispiste 150 °De. Koska lämpötilat mitataan veden jäätymispisteen suhteen, kutsutaan sitä suhteelliseksi asteikoksi. Mittausteknisesti sen asteikko on välimatka-asteikko, jossa termodynaamisia laskelmia voi tehdä ainoastaan lämpötilaerojen avulla. Asteikkoa käytettiin lähinnä Venäjällä.
Hombre Lampinen
Ari Olavi ”Hombre” Lampinen (10. maaliskuuta 1961 Karstula – 13. toukokuuta 2016 Loviisa ) oli suomalainen muusikko, joka toimi studiomuusikkona ja Boycott-yhtyeen kitaristina. Lampinen vaikutti myös loviisalaisessa Tolpat-yhtyeessä. Hän oli Porvoossa sijainneen Hombre's Music -musiikkiliikkeen omistaja. Lampinen esiintyi myös monien suomalaisten artistien, kuten Tommi Läntisen, Remu Aaltosen ja Jarkko Even taustayhtyeissä ja levytyksillä, sekä työskenteli miksaajana, tuottajana ja äänittäjänä.
Lampinen sävelsi ja sanoitti yhdessä Tommi Läntisen kanssa pääosan Boycottin kappaleista. Niistä menestyneimpiä on yhtyeen ensisingle "Gotta rock".
Lampinen kuoli sairauskohtaukseen kotonaan Loviisan Pernajassa toukokuussa 2016. 13. toukokuuta 2017 hänelle järjestettiin Hombre Rocks! -muistokonsertti Turun Kårenilla. Konsertissa nähtiin Lampisen aikalaismuusikoita, ystäviä sekä hänet tunteneita esiintyjiä. Konsertissa esiintyvät Vilperin Perikunta, Anna Hanski, SIG, Jivetones, Moko & Vaakku, Patterihaukat, Ben Marlene & French Kiss, Baba Salama, Gugge Wasenius, Kai Stenman, Mark Bertenyi, Pekka Puranen, Toni Nuotio ja Stefan Möller.
Chlorissa
Chlorissa on vihermittareihin kuuluva perhossuku. Sen kuvasi James Francis Stephens vuonna 1831. Suvun tieteellinen nimi Chlorissa viittaa sekä kreikkalaisen mytologian kevään jumalattareen Khlorikseen että perhosen siipien vihreään väriin (khloros = vaaleanvihreä).
Juha Mäkelä
Juha Toivo Mäkelä (s. 24. elokuuta 1944 Helsinki) on suomalainen näyttelijä. Hän on esiintynyt muun muassa televisio­sarjoissa Puhtaat valkeat lakanat, Kotikatu, Kovaa maata ja Parhaat vuodet, sekä pienessä roolissa elo­kuvassa Anni tahtoo äidin.
Varhainen elämä
Mäkelän vanhemmat olivat näyttelijät Toivo Mäkelä ja Irma Seikkula ja hänen sisarensa on näyttelijä Maarita Mäkelä.
Ahmad al-Jabir al-Sabah
pienoiskuva|Ahmad al-Jabir al-Sabah Ahmad al-Jabir al-Sabah (, 1885–1950) oli Kuwaitin hallitsija, šeikki vuosina 1921–1950. Hän oli al-Sabahin dynastian kymmenes hallitsija. Hän oli Jabir II Al-Sabahin poika, tämä hallitsi maata 1915–1917. Ahmad al-Jabir al-Sabah astui valtaan vuonna 1921 setänsä Salim al-Mubarak al-Sabahin kuoleman jälkeen.
Ahmad Al-Jaber Al-Sabahin poika Jabir Al Ahmad al-Jabir al-Sabah oli Kuwaitin emiirinä 1977–2006.
Kääriäinen
Kääriäinen on vanha lähinnä savolaista, jonkin verran myös karjalaista alkuperää oleva sukunimi. 1890-luvulla se kuului Savon yleisimpiin sukunimiin. Viljo Nissilä on pitänyt nimeä Kääriäinen sanasta käärijä (ammatinnimitys) syntyneenä. Tunnettuja nimenkantajia:
Liisa Elovainio
Liisa Inkeri Elovainio (s. 5. kesäkuuta 1939 Pori) on suomalainen lääkintöneuvos, joka on ansioitunut erityisesti terveyskasvatuksen alalla. Hän on työskennellyt tutkijana, konsultoivana psykologina, terveyskasvatuslääkärinä Suomen Syöpäyhdistyksessä, ylilääkärinä lääkintöhallituksen terveyskasvatustoimistossa ja vuodesta 1987 alkaen Suomen Syöpäyhdistyksen, Syöpäsäätiön ja Syöpätautien tutkimussäätiön pääsihteerinä ja ollut myös kansainvälisten syöpäjärjestöjen luottamustehtävissä.
Elovainio on professori Inkeri Anttilan tytär.
HC La Chaux-de-Fonds
HC La-Chaux-de-Fonds on sveitsiläinen jääkiekkoseura. Seura pelaa maansa toiseksi korkeimmalla sarjatasolla Nationalliga B:ssä. Se on perustettu vuonna 1919. Seuran kotihalli on Patinoire des Mélèzes (7 200).
Sveitsin mestaruudet se on saavuttanut vuosina 1968, 1969, 1970, 1971, 1972 ja 1973 sekä National League B:n mestaruudet vuosina 1955, 1965, 1996 ja 2000.
Joukkue kaudella 2023–2024
Lähde: EliteProspects
Joukkueenjohto
Lähde: EliteProspects
Myrkytys
Myrkytys on minkä tahansa aineen myrkyllisen annoksen aiheuttama häiriö elintoiminnoissa. Se voi aiheuttaa toiminnallisia vaikutuksia (esim. päänsärky lievässä häkämyrkytyksessä), pysyviä rakenteellisia muutoksia (esim. aivovaurio vaikeassa häkämyrkytyksessä) tai kuoleman (vaikeassa häkämyrkytyksessä kuolema voi seurata aivojen tai sydämen hapenpuutteesta).
Myrkytysten hoito
Tärkein hoito myrkytyksissä on oireiden hoito, erityisesti verenkierrosta ja hengityksestä huolehtiminen sekä viimeistään sairaalassa nestetasapainosta huolehtiminen. Lääkehiili voi estää tehokkaasti myrkyn imeytymistä, sitä paremmin, mitä aikaisemmin ja enemmän sitä annetaan (aikuisille 50–100 g, lapsille 1–2 g/kg esim. jogurtissa). Aikaisemmin yleisesti käytetty mahahuuhtelu ei ole kovin tehokas ja voi olla vaarallinen, ja sen käyttö on vähentynyt. Samoin ennen yleistä oksettamista ei juuri enää käytetä.
Vastamyrkkyjä eli antidootteja on käytettävissä muutamissa tapauksissa, niistä ehkä tavallisimpina opioidimyrkytysten hoito naloksonilla ja bentsodiatsepiinimyrkytyksen hoito flumatseniililla. Myös organofosfaattimyrkytyksissä (hyönteismyrkkyjä) on tehokas atropiinihoito ja tarvittaessa obidoksiimi. Periaatteessa vastalääkkeitä on olemassa mm. useita lääkkeitä, raskasmetalleja ja eräitä käärmeenmyrkkyjä vastaan. Happi on tehokas häkämyrkytyksessä ja etanoli metanolimyrkytyksessä.
Myrkytysten ehkäisy
Lasten myrkytyksiä on lukumääräisesti kaikkein eniten ja niiden ehkäisy on tärkeää. Lääkkeet, liuottimet, alkoholijuomat, tupakkatuotteet ja hyvin emäksiset pesuaineet tulisi säilyttää lasten ulottumattomissa. Lääkepakkausten lapsilukot ja läpipainopakkaukset auttavat ehkäisyssä. Myrkyllisiä kasveja on syytä välttää, jos perheessä on pieniä lapsia. Sienten keräämisessä ravintokäyttöön on tärkeää huomioida, että tunnistaa varmuudella keräämänsä sienen lajin.
Alkoholista ei usein tajuta, kuinka lähellä tappavia annoksia Suomessa liikutaan ns. ”tavanomaisen” alkoholinkäytön yhteydessä. Erityisen hengenvaarallista on lääkkeiden tai huumeiden käyttö yhdessä alkoholin kanssa. Alkoholin myyminen ja välittäminen alaikäiselle on laitonta ja lain noudattaminen ehkäisisi vuosittain useita nuorten alkoholimyrkytyksiä. Lasten tai nuorten alkoholinkäyttö johtaa kuitenkin harvoin kuolemaan. Vuosien 1969–2003 seurantajaksolla alkoholimyrkytyksiin kuoli vain kolme alle 16-vuotiasta. Alkoholin osuus lasten ja nuorten myrkytystapauksissa on Suomessa suurempi kuin muualla Euroopassa tai Yhdysvalloissa.
Myrkyttäminen
Myrkyttäminen on myrkytyksen aiheuttamista: myrkyn tarkoituksellista panemista johonkin, tai myrkyn antamista jollekin eliölle tappamistarkoituksessa. Myrkkyä on käytetty usein murhissa, salamurhissa, itsemurhissa, teloituksissa ja sodassa. Sitä on käytetty myös metsästyksessä ja kalastuksessa sekä torjunta-aineena.
Salamurhassa myrkyttäminen on usein tehty myrkyttämällä uhrin ruoka. Myös monenlaisia esineitä on käytetty myrkyn saamiseksi uhrin kehoon huomaamatta. Teloituksissa myrkyttämismenetelmänä on usein käytetty kaasukammiota tai myrkkyruisketta.
Myrkkyä on käytetty nuolenkärjissä sodassa, metsästyksessä ja kalastuksessa. Keltit käyttivät nuolissaan jouluruusua ja muut eurooppalaiset lehtoukonhattua, kiinalaiset ukonhattua, eteläamerikkalaiset intiaanit myrkkysammakkoa sekä intiaanit ja afrikkalaiset myrkkykäärmeitä.
Sodankäynnissä kemiallisena aseena on käytetty esimerkiksi ensimmäisestä maailmansodasta alkaen sinappikaasua. Japanilainen Korkein totuus -kultti surmasi 12 ihmistä sariinilla hermokaasuhyökkäyksessä Tokion metroon 1995.
Eläinkuntaa vastaan suunnatussa torjunnassa myrkyttämistä on käytetty taudinlevittäjiä kuten malariasääskeä ja puutiasia vastaan, sekä maataloustuholaisia kuten koloradonkuoriaista ja kärsäkkäitä vastaan.
Tunnettuja myrkyllä surmattuja tai itsemurhaan pakotettuja ovat esimerkiksi Sokrates, Erwin Rommel, Georgi Markov ja Aleksandr Litvinenko. Lisäksi esimerkiksi Rooman keisarien Augustuksen ja Claudiuksen on epäilty kuolleen myrkyttämisen uhreina. Myrkyttäminen oli tunnetusti hyvin yleistä renessanssin ja sitä seuranneen ajan Italiassa. Borgian suku myrkytti illalliskutsuillaan useita vastustajiaan. Katariina de’ Medicin väitetään tuoneen myrkyttämisen tavat Italiasta Ranskaan 1500-luvulla, ja häntä on kutsuttu ensimmäiseksi kokeelliseksi toksikologiksi. Nuo vuosisadat tunnettiinkin käytetyimmän myrkkynsä mukaan ”arsenikin aikakautena”. Tunnettuja myrkyllä itsemurhan tehneitä ovat esimerkiksi Demosthenes, Kleopatra VII, useat natsijohtajat ja Alan Turing.
Myrkytykset Suomessa
Suomessa tapahtuu arviolta 10 000 sairaalahoitoa vaativaa myrkytystä vuodessa. Myrkytystietokeskus vastaa vuosittain noin 30 000:een ihmisen myrkytysepäilyihin liittyvään puheluun. Suurin osa kyselyistä koskee alle 6-vuotiaiden lasten myrkytyksiä. Lasten myrkytysepäilyjä koskevissa kyselyissä painottuvat parasetamoli ja muut särkylääkkeet ja D-vitamiini, kasvit ja pesuaineet. Aikuisten myrkytystiedusteluissa painottuvat lääkkeet, pesuaineet, alkoholit, sekä petrolituotteet ja liuottimet.
Myrkytyskuolemat Suomessa
Myrkytykseen kuolee Suomessa noin 1 200 ihmistä vuodessa. Näistä on tapaturmia noin kaksi kolmasosaa ja itsemurhia noin neljäsosa. Sairaalahoidossa ennuste on hyvä, kuolemaan johtaa alle yksi sadasta sairaalassa hoidetusta myrkytyksestä. Lasten ja nuorten myrkytyskuolemat ovat harvinaisia, häkämyrkytyksiä lukuun ottamatta yksikään lapsi ei kuollut vuonna 2006 tapaturmaisesti myrkytykseen.
Yleisin kuolemaan johtavan myrkytyksen syy on alkoholi, noin 550 kuolemaa vuodessa. Riskiryhmä on ennen muuta keski-ikäiset miehet. 1990-luvulla metanolia sisältävien tuulilasinpesunesteiden aiheuttamat kuolemat lisääntyivät, kun Euroopan unionin yhteiskäytännöt palauttivat Suomen markkinoille vuosia sitten kielletyt metanolia denaturointiaineena sisältävät pesunesteet. Varoitusmerkinnöillä ja vähentämällä metanolia sisältävien tuulilasin pesunesteiden käyttöä myrkytykset ovat vähentyneet.
Huumausaineiden aiheuttamat kuolemat keskittyvät nuoriin, suurin ikäryhmä on 20–24-vuotiaat, mutta nuorimmat 15–16-vuotiaita. Kuolemaan johtavia häkämyrkytyksiä on vuosittain noin sata, suurin osa liittyy tulipaloihin, usein alkoholin vaikutuksen alaisena. Jonkin verran kuolemia aiheutuu liian aikaisesta tulisijan peltien sulkemisesta tai virheellisestä nestekaasulaitteen käytöstä. Osa on itsemurhia.
Sana sanaa vastaan
Sanaa sanaa vastaan on Seppo Jokisen kirjoittama vuonna 2005 julkaistu rikosromaani, jonka kustansi Karisto.
Juoni
Kuolleen naisvanhuksen kädestä löytynyt kirje johdattaa Koskisen yli 30 vuotta sitten tapahtuneen murhan jäljille. Samaan aikaan suojelua vaativan talon pihasta löytyy ruumis.
Telegram
Telegram on osittain avoimeen lähdekoodiin perustuva Telegram Messenger LLC:n kehittämä viestintäsovellus älypuhelimille ja muille laitteille. Virallinen sovellus on saatavilla Androidille, iOS:lle, Windowsille, Linuxille ja macOS:lle. Telegramista on myös selainlisäosia (Google Chrome) sekä web-pohjaisia sovelluksia. Sen käyttäjät voivat lähettää toisilleen viestejä, kuvia, videoita, tarroja ja tiedostoja. Telegram tarjoaa myös päästä päähän -salausominaisuuden, mutta sen vaihtoehtoisuutta ja kotitekoisuutta ovat arvostelleet sekä tietoturva-asiantuntijat että kryptologian tutkijat.
Telegram kertoi tammikuussa 2021, että sovelluksella on 500 miljoonaa aktiivista käyttäjää kuukausittain.
Historia
Telegramin perustivat veljekset Nikolai ja Pavel Durov vuonna 2013. Heidät tunnetaan Venäjän suurimman internet-yhteisöpalvelun VK:n perustajina. Sittemmin Venäjän valtionjohdon läheiset tahot valtasivat VK:n, ja Durovit vetäytyivät siitä. Telegram Messenger LLC on yritys, jota jotkin uutislähteet ovat luonnehtineet saksalaiseksi. Asian todenperäisyyttä selvittänyt saksalainen Berliner Zeitung toteaa kuitenkin, ettei Saksaan ole rekisteröity sellaista yritystä. Heidän mukaansa Telegram Messenger LLC on rekisteröity palveluntarjoajayritykseen Lontoossa, mutta päätoimipaikka olisi Seychelleillä ja sen omistaisivat puolestaan yritykset Neitsytsaarilta ja Belizestä. Telegram kertoi saksalaisjulkaisulle hajauttaneensa yritysrakenteensa toimintansa turvaamiseksi kaikkiaan seitsemään maahan.
Telegram Messengeria varten Nikolai Durov kehitti uuden MTProto-protokollan, johon sovelluksen käyttämä salaus perustuu. Pavel Durov tarjosi Digital Fortress -rahaston kautta taloudellisen tuen ja infrastruktuurin.
Telegram-sovellus julkaistiin iPhone-puhelimille 14. elokuuta 2013, ja sen alfaversio julkaistiin 20. lokakuuta 2013 Android-puhelimille. Kun pikaviestintäsovellus WhatsApp kaatui yli kolmeksi tunniksi helmikuun lopussa 2014, Telegram keräsi lähes viisi miljoonaa käyttäjää.
Venäläinen oikeusistuin kielsi Telegramin virallisesti huhtikuussa 2018, kun palvelu kieltäytyi luovuttamasta päästä-päähän-viestinnän salausavaimiaan turvallisuuspalvelujen käyttöön. Tosiasiassa Venäjä ei kyennyt estämään viestimen käyttöä, sillä sen käyttämät IP-osoiteet ovat vaihtuvia. Yritykset estää Telegram päätyivät vaikuttamaan suureen osaan Internetistä, myös pankkipalveluihin ja Googlen Gmailiin. Kesällä 2020 Roskomnadzor luopui yrityksistä estää Telegramin käyttö Venäjällä. Virasto ei selvittänyt miten asia ratkaistiin.
Saksan sisäministeri Nancy Faeser on vaatinut useaan kertaan joulukuussa 2021 ja tammikuussa 2022 Googlea ja Applea poistamaan Telegramin saatavilta sovelluskaupoistaan. Faeserin mukaan valtion vastaiset Reichsbürger-aktivistit, salaliittoteoreetikot ja äärioikeisto käyttävät sovellusta.
Maaliskuussa 2023 Brasilian korkein oikeus määräsi Telegramin suljettavaksi, kun se ei ollut sulkenut kanavia oikeuden määräysten mukaisesti. Telegram poisti lopulta entisen presidentti Jair Bolsonaron viestejä, joiden sanottiin jakavan salaista tietoa ja esti Bolsonaron tukijan kanavan, jota syytettiin disinformaation jakamisesta.
Ryhmäkeskustelut
Yksi keskeinen osa Telegramia ovat ryhmäkeskustelut. Tavallisessa ryhmässä voi olla 200 jäsentä. Maaliskuussa 2016 Telegramin "superryhmien" (Supergroup) suurinta jäsenmäärää kasvatettiin tuhannesta viiteen tuhanteen.
Päästä päähän -salaus
Oletuksena viestit salataan vain laitteesta Telegramin palvelimille, jonne viestit säilötään. On kuitenkin mahdollista aloittaa päästä päähän salattu keskustelu kahden henkilön välillä, jolloin viestejä ei tallenneta palvelimille ja viesteille voi asettaa itsetuhoajan. Salatut keskustelut salataan Telegramin omalla MTProto-protokollalla.
Äänipuhelut
Äänipuhelut lisättiin palveluun maaliskuussa 2017. Ne ovat oletuksena salattuja päästä päähän. Äänipuhelut voivat olla vain kahden henkilön välillä, eikä ryhmäpuheluita tueta.
Avoimen lähdekoodin rajapinta
Toisin kuin eräät muut pikaviestimet, jotka ovat suljettuja, Telegram tarjoaa rajapinnan sovellusten käytettäväksi. Lisäksi Telegram on julkaissut avoimen lähdekoodin TDLib (Telegram Database Library) -kirjaston, jonka avulla Telegram-viestimen voi toteuttaa. Telegram-viestimiä on toteutettu mm. Android, iOS, Windows, macOS, Linux, WebAssembly, FreeBSD, Windows Phone, watchOS, tvOS, Tizen, Cygwin, GNU Emacs -käyttöjärjestelmille tai alustoille. Yksinkertaisemman boteille tarkoitetun rajapinnan avulla viestejä voi lähettää vaikka mikrokontrollerilta. Telegram-viestejä tai julkisten kanavien keskusteluja voi myös julkaista verkkosivun osana.
Salaus
Kryptologian asiantuntijat ovat esittäneet vuodesta 2013 lähtien sekä epäilyä että kritiikkiä Telegramin käyttämää MTProto-salausta kohtaan. On sanottu, että kotitekoisen ja todistamattoman salauksen käyttö voi tehdä ohjelmasta alttiin ohjelmointivirheille, jotka voivat heikentää sen turvallisuutta. On myös väitetty, että Telegram ei palkannut kehittäjiä, joilla olisi ollut alalla riittävästi asiantuntemusta ja uskottavuutta. Kaksi tutkijaa Aarhusin yliopistosta julkaisi joulukuussa 2015 raportin, jossa he osoittivat, että MTProto ei ole IND-CCA-vahva. Salattujen viestien perään on mahdollista lisätä roskaa, joka ei vaikuta viestin sisältöön. [[Tiedosto:20200726035043 Countries where Telegram is blocked.svg|pienoiskuva|300x300px|Maat joissa Telegramin käyttö on kielletty ja estetty
{{legend|#8E0000|Käyttö estetty täysin|border=1px #555 solid}}{{legend|#D34343|Osittainen käyttöesto (jotkin operaattorit tai ääniviestit)|border=1px #555 solid}}]]
Kilpailut
Telegram on järjestänyt kaksi kilpailua, joissa on pyydetty kilpailijoita murtamaan palvelun käyttämä salaus. Kumpikin kilpailu päättyi ilman voittajaa. Tietoturva-asiantuntija Moxie Marlinspike ja kommentoijat Hacker News -nimisellä sivustolla arvostelivat kilpailuja, että ne olivat epärehellisiä ja muotoiltu Telegramin hyväksi. He sanoivat myös, että kyseisten kilpailujen käyttäminen todisteena salaustekniikan laadusta on harhaanjohtavaa.
Kirjautuminen
Toisen henkilön tiliin kirjautumiseen ja koko hänen pilvessä olevan viestintähistorian lukemiseen tarvitaan vain kertakäyttökoodi, joka lähetetään tekstiviestillä kyseisen käyttäjän puhelinnumeroon. Kirjautumiskoodeja on siepattu Iranissa, Venäjällä ja Saksassa, mahdollisesti teleoperaattorien yhteistyöllä. Telegramissa on mahdollista asettaa salasana, mutta sitä ei vaadita.
Turvallisuus
Saksalainen kuluttajajärjestö Stiftung Warentest arvioi helmikuussa 2014 Telegramin tarjoamaa tietosuojaa. Tarkastelun kohteena olivat tiedonsiirron turvallisuus, palvelun käyttöehdot, lähdekoodin saatavuus ja sovelluksen jakelu. Järjestö oli tyytyväinen palvelun tarjoamiin vaihtoehtoisiin turvallisuusominaisuuksiin ja osittain avoimeen lähdekoodiin, mutta arvosteli yhteystietojen pakollista siirtämistä Telegramin palvelimille ja osoitteen tai impressumin puuttumista palvelun verkkosivulta. Järjestö sanoi, että se ei voinut analysoida palvelimilla olevien viestien turvallisuutta lähdekoodiin puuttumisen takia.
Yhdysvaltalainen Committee to Protect Journalists -järjestö ja Electronic Frontier Foundation -järjestön Nate Cardozo suosittelivat toukokuussa 2016 välttämään Telegramin käyttöä, koska se ei tarjoa päästä päähän -salausta oletuksena ja koska Matthew Greenin kaltaiset kryptologian tutkijat ovat julkisesti arvostelleet sen käyttämää käytäntöjen vastaista MTProto-salausprotokollaa.
Facebookin suhtautuminen Telegramiin
Facebookin omistama pikaviestintäsovellus WhatsApp esti sovelluksessaan kaikki Telegramin sivuille vievät linkit. Sovellus ei muotoillut verkko-osoitteita napsautettaviksi linkeiksi. Esto sittemmin poistettiin. Telegram myös ilmoittaa sivustollaan Facebook-sivunsa kadonneen palvelusta ilman selitystä.
Facebookin omistamassa kuvapalvelu Instagramissa käyttäjä ei voi laittaa profiilin linkikseen Telegramin linkkiä. Telegram ilmoitti asiasta Twitter-tilillään maaliskuussa 2016.
Tarhalaulumesikko
Tarhalaulumesikko (Meliphaga gracilis) on mesikoiden heimoon kuuluva varpuslintu.
Levinneisyys
Tarhalaulumesikkoa tavataan Australiassa, Indonesiassa ja Papua-Uudessa-Guineassa. Lajia on kuvattu melko yleisestä yleiseksi, ja se on luokiteltu elinvoimaiseksi.
Bruschetta
thumb|Bruschetta, jonka päällä tomaattisalaattia. thumb|Bruschetta öljyllä ja valkosipulilla voideltuna. Bruschetta [bruˈsketta] (ital.) on alun perin Italiasta tuleva alkuruoka. Se on molemmin puolin avotulella tai grillissä paahdettu leipäviipale, johon on hierottu valkosipulia, lisätty kostukkeeksi oliiviöljyä ja mausteeksi suolaa ja pippuria. Joissain muunnoksissa leivän päällä on vielä esimerkiksi pilkottua tomaattia ja tuoretta basilikaa. Alun alkaen bruschettan avulla tutkittiin satokauden oliiviöljyn laatua. Toscanassa bruschettaa nimitetään myös fett'untaksi, joka tarkoittaa öljyttyä viipaletta.
Bruschetta on useiden ravintoloiden alkuruokalistalla, ja sitä löytää nykyään yhä useammin myös ruokakauppojen pakastealtaasta. Myös bruschettaan erikoistuneita bruschetteria-ravintoloita on olemassa.
Kuopparinta
Kuopparinta tai suutarinkuoppa eli pectus excavatum on rintalastan sisäänpainuminen, joka johtuu kylkiluiden liikakasvusta, jonka syytä ei tunneta, rintalastan jatkuvasta painamisesta, kuten suutarin työssä kengän pitämisestä rintaa vasten, tai esimerkiksi epäonnistuneesta voltista, jossa hyppääjä putoaa niskoilleen ja rintalasta taittuu sisäänpäin kuin nivel. Tällaisissa tapauksissa kuopparinta on muodoltaan erilainen, koska rintalasta on vääntynyt ja siinä on selvä taitoskohta, josta huomaa, miltä kohdalta se on onnettomuushetkellä taittunut. Se voi olla myös synnynnäinen, jolloin syyksi on arveltu lapsiveden puutetta ja tähän liittyvää, esimerkiksi jalkaterän puristumista rintakehää vasten. Kahdessa ensimmäisessä tapauksessa kuopparinta syntyy teini-iässä eikä muutu sen jälkeen luiden luutuessa. Kuopparintaa vastaava rinnan ulostyöntyminen on harjurinta. Nämä muistuttavat paljon skolioosia.
Kuopparinnalle altistavat Marfanin syndrooma, eräät mineraalipuutokset, kuten sinkin ja magnesiumin puute, sekä osteoporoosi. Kuopparinta on melko yleinen: se kehittyy yhdelle 300:sta. Rintalastan sisäänpainuminen aiheuttaa myös ahdistuneisuutta.
Vilho Perttunen
Vilho Herman Johannes Perttunen (1916 – 27. toukokuuta 1990 ) oli suomalainen hyönteistutkija ja professori. Hän oli Helsingin yliopiston kokeellisen entomologian henkilökohtainen ylimääräinen professori 1973–1979. Vuosina 1956–1973 hän oli siellä eläintieteen dosentti.
Kuopparinta
Korjaus
Kuopparinta on hyvänlaatuinen eikä Kelan mukaan aiheuta toiminnallista haittaa, joten sen korjauttamista ei korvata. Rinnan painuminen sisään altistaa kuitenkin sydämen läppävialle. Epämuodostuma voidaan korjata useilla menetelmillä, joista Ravitch-menetelmä on morbidi ja yksinkertainen ja aiheuttaa vähiten komplikaatioita. Siinä iho leikataan kokonaan auki, rintalastan luu sekä kylkiluut murretaan luukalvon alta, luuta poistetaan ja näin rintalasta voidaan nostaa normaaliin asentoon ja tukea metallitangon varaan. Komplikaatiot ja uusiminen ovat harvinaisia.
Uudemmat, vähemmän morbidit Nuss- ja Leonard-menetelmät perustuvat pienten haavojen kautta tähystyksessä lisättäviin metallitankoihin. Huonona puolena on suurempi komplikaatioriski sekä se, etteivät ne välttämättä korjaa ongelmaa kokonaan, koska luuta ei muotoilla uudelleen niin perusteellisesti kuin Ravitch-menetelmässä. Suhteellisen uusi vaihtoehtoinen hoitomuoto on saksalaisen insinöörin Eckart Kloben kehittämä laite tyhjiökoppa (engl. vacuum bell), jolla rintalastaa nostetaan alipaineen avulla. Koska laite on suhteellisen uusi, näyttöä pitkäkestoisista vaikutuksista ei ole.
Pepper Ann
Pepper Ann on yhdysvaltalainen piirrossarja, jonka loi Sue Rose. Sarjan ensimmäinen jakso esitettiin 13. syyskuuta 1997, ja sitä esitettiin vuoteen 2001 saakka. Sarja kuvaa teini-ikäisten elämää, joka keskittyy 12-vuotiaan tytön fantasioihin ja tämän muuhun elämään. Sarjaa on esitetty muun muassa Nickelodeonilla ja Walt Disney Television Animationilla.
Huicoma
Huicoma (Huilerie Cotonnière du Mali) on malilainen kasviöljyn tuottaja. Vuonna 1979 perustettu valtionyhtiö yksityistettiin kansainvälisten rahoittajien vaatimuksesta vuonna 2005, minkä jälkeen se on käytännössä lopettanut toimintansa.
Pohjantie (Espoo)
Pohjantie on etelä–pohjoissuuntainen liikenneväylä kaakkoisessa Espoossa. Se sijaitsee kokonaisuudessaan Tapiolan kaupunginosassa. Pohjantie alkaa Merituulentien risteyksestä, tien pituus on noin kilometri, ja se päättyy Kalevalantien risteykseen. Tapiolan keskus metroasemineen sijaitsee välittömästi Pohjantien kaakkoispuolella. Merituulentien risteyksestä etelään Pohjantien linja jatkuu Etelätuulentienä, ja edelleen Etelätuulensiltana, joka päättyy Westendin pientaloalueen katuverkkoon. Pohjantieltä on yhteys Länsiväylälle Etelätuulensillan kautta.
Huicoma
Valtion puuvillayhtiö CMDT:n öljysiementä jalostanut Huicoma valmisti öljyä, saippuaa ja eläinrehua. Sillä oli kolme tehdasta Koutialassa, Koulikorossa ja Katissa, jotka työllistivät yli 1 100 henkilöä. Huicoma oli taloudellisesti menestyvä ja sen työntekijät olivat hyvin palkattuja. Yhtiön liikevaihto oli 27 miljardia CFA-frangia vuonna 2002. Malin valtio myi 84 % sen pääomasta liikemies Alou Tomotan perustamalle Tomota-ryhmälle yhdeksällä miljardilla CFA-frangilla.
Bernardo Hombach Lütkermeier
Bernardo Hombach Lütkermeier (s. 12. syyskuuta 1933 Krefeld) on saksalaissyntyinen, Nicaraguassa uransa luonut roomalaiskatolinen piispa. Hänet vihittiin papiksi 28. kesäkuuta 1961 ja nimitettiin Juigalpan hiippakunnan johtoon 28. helmikuuta 1995. Piispaksi vihkiminen seurasi 22. huhtikuuta. Pääkonsekraattorina toimi Miguel Obando Bravo, jota avustivat Johannes Joachim Degenhardt ja César Bosco Vivas Robelo.
Hombach Lütkermeier sai 15. joulukuuta 2003 nimityksen Granadan piispaksi, jona hän toimi, kunnes jäi eläkkeelle 11. maaliskuuta 2010.
Pohjantie (Espoo)
Pohjantien länsipuolella sijaitsee muun muassa WeeGee-talo, itäpuolella sijaitsee muun muassa Tapiolan keskukseen kuuluva Heikintori ja Tapiolan ortodoksinen kirkko.
Huicoma
Huicoma on esimerkki Malin valtionyhtiöiden epäonnistuneesta yksityistämisestä. Omistajanvaihdoksen jälkeen CMDT alkoi myydä öljysiementuotantonsa markkinahintaan, jolloin Huicomalla ei ollut enää varaa ostaa riittävästi raaka-ainetta. Aikaisemmin valtion tukemaa Huicoman eläinrehua ostaneet karjankasvattajat eivät pystyneet hankkimaan kallista rehua, mikä johti tuotannon supistumiseen ja lihan hinnan nousuun. Tehtaiden sulkeminen aiheutti työttömyyttä ja sosiaalisia ongelmia, jotka näkyvät yhä paikallisina levottomuuksina. Yksityistämisprosessiin liittyneet epäselvyydet ja väärinkäytökset ovat edelleen selvittämättä.
Mikrofilmi
thumb|Mikrofilmirulla Mikrofilmi on arkistokuvaukseen käytettävää 35:n tai 16 mm:n levyistä filmiä.
Mikrofilmiä tuotetaan käytössä olevalla teknologialla (ennen mikrokuvauskamera, nyt mikrofilmitulostus) käytössä olevista järjestelmistä ja tiedostomuodoista. Tuotettu mikrofilmi kehitetään (kuten tavallinen filmi) ja varastoidaan. Kun tulee tarve tarkastella filmille tallennettuja tietoja, voidaan valaista filmiä ja suurentaa tallennettu kuva siten, että sitä voidaan tarkastella. Nykyteknologiassa kuva suurennetaan joko valon, peilien ja linssien avulla filmiltä analogiselle näytölle, josta se voidaan tulostaa paperille, tai käytetään digitaalista mikrofilmiskanneria, joka digitoi filmillä olevan kuvan ja tallentaa sen haluttuun tiedostomuotoon haluttuun käyttöympäristöön. Mikrofilmi on täten tuottamisensa jälkeen täysin järjestelmäriippumaton tallennus- ja arkistointimedia.
Mikrofilmi on nykyisin käytössä olevista medioista paperin ohella ainoa, joka todistettavasti säilyy yli 100 vuotta.
ANSI/ISO-standardien mukaisesti valmistetulle hopeagelatiinimikrofilmille on, kun se on Talle ry:n Laatupiirin asettamien vaatimusten mukaisesti kehitetty, myönnetty arkistokelpoisuus siten, että julkishallinnon pysyvästi säilytettävät asiakirjat voidaan siirtää mikrofilmille pitkäaikais- ja pysyvään säilytykseen.
Entisaikojen mikrokuvauskameralla tapahtuneesta mikrofilmien tuottamisesta on siirrytty asiakirjojen tallennukseen mikrofilmille suoraan sähköisestä (digitaalisesta) muodosta. Paperiasiakirjat digitoidaan skannerilla, minkä jälkeen ne voidaan tulostaa mikrofilmille. Digitaaliset asiakirjat muunnetaan tarvittaessa TIFF-kuviksi, minkä jälkeen ne voidaan tulostaa mikrofilmille.
Tässä ero "perinteiseen" COM-tulostukseen ("Computer Output on Microfilm -fiche), joka tyypillisesti pystyi käyttämään ainoastaan ASCII-muotoista dataa. Nyt voidaan tulostaa mikrofilmille myös grafiikkaa, tosin asiakirjojen tallennukseen tarkoitetut mikrofilmitulostimet ja niiden käyttämä mikrofilmi eivät tuota hyvälaatuista kuvaa, koska kuvamuoto on "bitonal" eli mustavalkoinen.
2000-luvun alkupuolella Suomeen ryhdyttiin tuomaan myös harmaasävymikrofilmiä sekä värimikrofilmiä tuottavia mikrofilmitulostimia. Nämä laitteet käyttävät pääsääntöisesti 35 mm:n rullamikrofilmiä, kun edellä mainittu mustavalkofilmiä tuottava laite käyttää 16 mm:n mikrofilmiä.
William H. Reynolds
William H. Reynolds (14. kesäkuuta 1910 Elmira, New York – 16. heinäkuuta 1997 South Pasadena, Kalifornia) oli yhdysvaltalainen elokuvaleikkaaja. Reynolds oli Oscar-ehdokkaana kaikkiaan seitsemän kertaa. Palkinnon parhaasta leikkauksesta hän sai elokuvista Sound of Music (1965) ja Puhallus (1973).
Ripsientaivutin
thumb|180px|Metallinen ripsientaivutin Ripsientaivutin on metallinen tai muovinen kauneudenhoidossa käytetty väline, jonka tarkoitus on taivuttaa silmäripsiä ylöspäin. Ripsientaivuttimessa on ylä- ja alapuolilla pienet tyynyt, jotta ripset eivät katkeaisi taivuttaessa. Ripsiväri tulisi laittaa vasta ripsien taivuttamisen jälkeen. Täytyy myös olla tarkka, mistä kohtaa taivuttaa, ettei ripsien taivutuskohdasta tulisi epäaitoa.
Jaakko Pesonen
Jaakko Pesonen (3. lokakuuta 1931 Viipuri – 31. elokuuta 2014 Lahti ) oli suomalainen kasvatustieteilijä. Hän oli Jyväskylän yliopiston erityispedagogiikan professori 1977–1987. Hän tutki kuurojen puheviestintää, sokeainkirjoituksen kehittämistä ja mielenterveydellisiä kysymyksiä. Hän oli ennen vakinaista professuuria saman alan apulaisprofessori ja vt. professori 1971–1977 ja aiemmin  kasvatustieteiden vs. apulaisprofessorina ja vt. professorina 1967–1969.
Latvuslaulumesikko
Latvuslaulumesikko (Meliphaga flavirictus) on mesikoiden heimoon kuuluva varpuslintu.
Levinneisyys
Latvuslaulumesikkoa tavataan Indonesiassa ja Papua-Uudessa-Guineassa. Lajin on kuvattu olevan pääasiassa harvinainen. Sen ei kuitenkaan uskota olevan vaarassa ja se on luokiteltu elinvoimaiseksi.
Philip Ardagh
Philip Ardagh (s. 11. syyskuuta 1961 Lontoo) on brittiläinen kirjailija. Hänet tunnetaan parhaiten Eddie Dickens -kirjoistaan. Ardagh on tähän mennessä kirjoittanut yli 70 aikuisille ja lapsille suunnattua kirjaa. Vuosina 2004 ja 2005 hän teki yhteistyötä rock-legenda Paul McCartneyn kanssa tämän julkaistessa ensimmäistä lastenkirjaansa High In The Clouds. Suomeksi on ilmestynyt Tatun Talo -niminen lasten tietokirjasarja.
Se Wsi Testamenti
Se Wsi Testamenti ("Se uusi testamentti") oli ensimmäinen suomenkielinen käännös Raamatun Uudesta testamentista. Käännöksen teki Mikael Agricola uskonpuhdistuksen aikoihin. Se painettiin vuonna 1548.
Agricola perusti käännöksensä Erasmus Rotterdamilaisen toimittamiin kreikankielisiin alkuteksteihin (1516), latinankieliseen Vulgataan, Lutherin saksankieliseen Raamattuun (1534; Uusi testamentti tosin ilmestyi saksaksi jo vuonna 1522) sekä ruotsinkieliseen Uuteen testamenttiin (1526) ja Kustaa Vaasan Raamattuun (1541). Agricola käytti alkutekstiä käännöksen pohjana. Muille kielille tehtyjä käännöksiä hän käytti lähinnä tekemänsä käännöksen vertailuun ja tarkistamiseen.
Agricola aloitti käännöstyön jo 1530-luvun alussa opiskellessaan Wittenbergin yliopistossa, minne tuohon aikaan lähetettiin kääntäjiksi sopivia nuoria miehiä opiskelemaan. Käännös oli valmiina jo vuonna 1543, mutta kuningas antoi sille painoluvan vasta vuonna 1547. Kirja painettiin Tukholmassa Amund Laurentssonin kirjapainossa.
Uudessa testamentissa oli 718 sivua ja runsaasti kuvia. Raamatun tekstin lisäksi siinä oli kaksi alkupuhetta, esipuheet kaikille kirjoille Ilmestyskirjaa lukuun ottamatta sekä selityksiä. Ensimmäinen alkupuhe oli teologinen ja se oli käännetty lähinnä Lutherin ja Kustaa Vaasan Raamatuista. Toinen alkupuhe kertoi kristinuskon tulosta Suomeen sekä Suomen maakunnista ja murteista. Se perusteli, miksi Uusi testamentti oli kirjoitettu pääasiassa Lounais-Suomen murteella.
Esipuheet olivat käännöstä Vulgatasta ja Lutherin Raamatusta. Ilmestyskirjan esipuhe jätettiin pois siksi, että Lutherin näkemys siitä oli niin kriittinen. Selitykset perustuivat myös Lutherin Raamattuun sekä ruotsinkieliseen Raamattuun.
On mahdollista, että Agricola on saanut käännöstyöhönsä apua, sillä esimerkiksi Martti Teitti opiskeli hänen kanssaan samaan aikaan Wittenbergissä. Mitään varsinaisia tietoja käännösten mahdollisesta tarkistajasta tai toisesta kääntäjästä ei ole.
Nykyisin yhtä Se Wsi Testamenti -kirjan kappaletta säilytetään Skoklosterin linnassa Ruotsissa.
László Benedek
László Benedek (5. maaliskuuta 1905 Budapest, Unkari – 11. maaliskuuta 1992 New York) oli unkarilaissyntyinen elokuvaaja, ‑leikkaja, ‑ohjaaja ja käsikirjoittaja.
Ura
Ennen toista maailmansotaa Benedek työskenteli Unkarissa elokuvateatterissa. Juutalaisuuden vuoksi Benedek päätti karata maasta, missä häntä auttoi amerikkalainen elokuvaohjaaja Louis B. Mayer. Benedek päätyi Hollywoodiin, jossa hän ohjasi vuonna 1944 ensimmäisen elokuvansa.
Benedek sai osakseen suurta huomiota Kauppamatkustajan kuoleman filmatisoinnillaan (1951), mikä toi hänelle parhaan ohjaajan Golden Globen. Parhaiten Benedek muistetaan kuitenkin moottoripyöräjengistä kertovasta elokuvastaan Hurjapäät (The Wild One, 1953), joka muun muassa oli kielletty Britanniassa vuoteen 1967 asti. Benedek teki töitä myös televisiosarjojen parissa.
Luettelo maailman juutalaisyhteisöistä
Tämä on luettelo maailman suurimmista juutalais yhteisöistä maittain ja metropolialueittain.
HMS Bacchante (F69)
HMS Bacchante (viirinumero F69) oli Britannian kuninkaallisen laivaston Leander-luokan fregatti.
Valmistus
Alus tilattiin Vickers Armstrongilta Barrow-in-Furnessista, missä köli laskettiin 27. lokakuuta 1966. Alus laskettiin vesille 29. helmikuuta 1968 ja valmistui 17. lokakuuta 1969.
Palvelus
Alus myytiin 1982 Uudelle-Seelannille, joka liitti sen laivastoonsa nimellä HMNZS Wellington.
Korkeavuorenkatu
thumb|Korkeavuorenkatu vuonna 2019. thumb|200px|[[Erottajan paloasema]]
Korkeavuorenkatu on katu Helsingissä Kaartinkaupungin ja Ullanlinnan kaupunginosissa.
Katu alkaa etelästä Vuori­miehen­kadun kulmasta Ullanlinnassa ja päättyy Pohjoisesplanadille. Vuorimiehenkadun eteläpuolella katu jatkuu Kapteeninkatuna ja Pohjoisesplanadin pohjoispuolella Mikonkatuna.